Δυναστεία των Αλαουιτών

Η **Δυναστεία των Αλαουιτών** (αραβ.: ) – που αποδίδεται επίσης ως Aλαουίτ, Αλαβίντ   ή Aλαβίτ  – είναι η σημερινή μαροκινή βασιλική οικογένεια και η βασιλεύουσα δυναστεία. Είναι μία αραβική Σαριφιανική δυναστεία, και ισχυρίζονται ότι κατάγονται από τον Μωάμεθ προφήτη του Ισλάμ μέσω του εγγονού του, Χασάν ιμπν Αλί.  Οι πρόγονοί τους μετανάστευσαν αρχικά στην περιοχή Ταφιλάλτ, στο σημερινό Μαρόκο, από το Γιανμπού στις ακτές της Χετζάζ τον 12ο ή 13ο αι.   

Η δυναστεία ανήλθε στην εξουσία τον 17ο αι., ξεκινώντας με τον Μαουλαΐ αλ-Σαρίφ, ο οποίος ανακηρύχθηκε σουλτάνος του Ταφιλάλτ το 1631. Ο γιος του, Αλ-Ρασίντ, που κυβέρνησε από το 1664 έως το 1672, κατάφερε να ενώσει και να ειρηνεύσει τη χώρα μετά από μία μακρά περίοδο περιφερειακών διαιρέσεων, που προκλήθηκαν από την αποδυνάμωση του σουλτανάτου των Σααδιδών, εγκαθιδρύοντας το σουλτανάτο των Αλαουί, που το διαδέχθηκε. Ο αδελφός του Ισμαΐλ ηγήθηκε μίας περιόδου ισχυρής κεντρικής διακυβέρνησης μεταξύ 1672 και 1727, μίας από τις μακροβιότερες βασιλείες οποιουδήποτε Μαροκινού σουλτάνου. Μετά το τέλος του Ισμαΐλ, η χώρα βυθίστηκε σε αταξία, καθώς οι γιοι του πολέμησαν για τη διαδοχή του, αλλά η τάξη αποκαταστάθηκε υπό τη μακρά βασιλεία του Μουχαμάντ ιμπν Αμπνταλάχ στο δεύτερο μισό του 18ου αι. Ο 19ος αι. σημαδεύτηκε από την αυξανόμενη επιρροή των ευρωπαϊκών δυνάμεων.

Οι Αλαουίτες κυβέρνησαν ως κυρίαρχοι σουλτάνοι μέχρι το 1912, όταν επιβλήθηκαν στο Μαρόκο το γαλλικό και το ισπανικό προτεκτοράτο. Διατηρήθηκαν ως συμβολικοί σουλτάνοι υπό αποικιακή κυριαρχία. Όταν η χώρα ανέκτησε την ανεξαρτησία της το 1956, ο Μωάμεθ Ε΄, ο οποίος είχε υποστηρίξει την εθνικιστική υπόθεση, ανέλαβε ξανά τον ρόλο των Αλαουί ως ανεξάρτητος αρχηγός κράτους. Λίγο αργότερα, το 1957, υιοθέτησε τον τίτλο του «βασιλιά» αντί του «σουλτάνου».  Οι διάδοχοί του, ο Χασάν Β΄ και ο Μοχάμεντ ΣΤ΄ (ο νυν μονάρχης), συνέχισαν την κυριαρχία της δυναστείας με τον ίδιο τίτλο. Σήμερα, η μαροκινή κυβέρνηση είναι επίσημα συνταγματική μοναρχία,    αλλά ο βασιλιάς διατηρεί ισχυρή αυταρχική εξουσία επί του κράτους και των δημοσίων υποθέσεων, παρά τις ορισμένες πολιτικές μεταρρυθμίσεις τις τελευταίες δεκαετίες.     
μικρογραφία|Το Μαυσωλείο του Μαουλάι Ισμαήλ στη Μεκνές, το οποίο περιέχει τον τάφο του, και αυτόν του γιου του Αχμάντ αντ-Νταχαμπί.
[μικρογραφία|Πύλη και οχυρώσεις στο λιμάνι της [Εσαουίρα σήμερα, που ιδρύθηκε το 1764 από τον σουλτάνο Μουχάμαντ ιμπν Αμπνταλάχ ως λιμάνι για τους Ευρωπαίους εμπόρους.]]
μικρογραφία|Ο Χασάν Α΄ το 1873.
μικρογραφία|Η παραίτηση του Αμπντ αλ-Χαφίντ, σουλτάνου του Μαρόκου, το 1912, μετά την υπογραφή της Συνθήκης της Φεζ, η οποία εγκαινίασε τη γαλλική αποικιακή κυριαρχία.
μικρογραφία|Ο Μοχάμεντ Ε΄ το 1934.
[μικρογραφία|Ο βασιλιάς Χασάν Β΄ με τον μελλοντικό βασιλιά [Μοχάμετ ΣΤ΄ του Μαρόκου|Μοχάμεντ ΣΤ΄ και τις πριγκίπισσες Ασμά και Μεριέμ (από αριστερά προς τα δεξιά).]]
μικρογραφία|Ένα γενεαλογικό δέντρο της δυναστείας κοντά στον Πύργο Χασάν στο Ραμπάτ.
[μικρογραφία|Ο νυν επικεφαλής της δυναστείας των Αλαουιτών, βασιλιάς [Μοχάμετ ΣΤ΄ του Μαρόκου|Μοχάμεντ ΣΤ΄, απεικονίζεται πίσω από ένα γενεαλογικό δέντρο της δυναστείας στο Νταρ αλ-Μακζέν το 2022.]]

### Χρονολόγιο

## Δείτε επίσης
* Ιστορία του Μαρόκου
* Τάγμα του Ουισάμ Αλαουίτ
* Κατάλογος σουνιτικών μουσουλμανικών δυναστειών
* Χασεμίτες, η άρχουσα οικογένεια της Ιορδανίας που ισχυρίζεται επίσης ότι κατάγεται από τον  Μωάμεθ προφήτη του Ισλάμ
* Διαδοχή στον μαροκινό θρόνο
* Κατάλογος ηγεμόνων του Μαρόκου

## Αναφορές

## Περαιτέρω ανάγνωση
* Γουότερμπερι, Τζον . *Διοικητής των Πιστών*

## Εξωτερικοί σύνδεσμοι
* Μαρόκο Δυναστεία Αλαούι

Κατηγορία:Αραβικές δυναστείες
Κατηγορία:Οίκος του Χασίμ
Κατηγορία:Δυναστείες του Μαρόκου
Κατηγορία:Δυναστεία των Αλαουιτών
Κατηγορία:Μουσουλμανικές δυναστείες